'टूट गई पार्टी और परिवार...': NCP नेता सुप्रिया सुले ने WhatsApp पर लिखा ये स्टेटस, आखिर क्या है मायने?  
महाराष्ट्र में बड़ा सियासी उलटफेर
सुप्रिया सुले ने लिखा - 'टूट गई पार्टी और परिवार...'
इसके अलावा एक और वाट्सऐप स्टेटस बनाया
महाराष्ट्र में शुक्रवार तक सियासी गलियारे से लेकर आमजन तक लोगों को यह जानकारी मिली थी कि शनिवार को शिवसेना, एनसीपी और कांग्रेस की गठबंधन की सरकार बनना लगभग तय हो चुका है. लेकिन रातों-रात ऐसा बड़ा उलटफेर हुआ कि सुबह करीब 8 बजे बीजेपी ने एनसीपी के साथ मिलकर सरकार बना ली. साथ ही देवेंद्र फडणवीस ने महाराष्ट्र में दोबारा मुख्यमंत्री पद की शपथ ले ली. इतना ही नहीं, एनसीपी के नेता अजित पवार उपमुख्यमंत्री पद की शपथ ग्रहण कर लिया. इस बड़े उलटफेर के बाद शरद पवार ने अजित पवार को फैसले को निजी बताया और एनसीपी पार्टी को खुद से अलग कर लिया.


इसी मसले पर खबर आई कि उनकी बेटी सुप्रिया सुले ने अपने वाट्सऐप पर स्टेटस लगाया "Party And Family Split" (टूट गई पार्टी और परिवार)...

सुप्रिया सुले ने अपने एक और वाट्सऐप स्टेटस में लिखा, ''जीवन में आप किस पर विश्वास करेंगे. मैंने अपने जीवन में ऐसा छल नहीं देखा था. उनका बचाव किया, उन्हें प्यार किया. देखिए उनसे हमें क्या मिला?''